শেষের লাইনটার তলায় লাল কালি দিয়ে বার বার দাগ দেওয়া! অয়ন এবার বুঝতে পারল কেন বাবা ওকে পরীক্ষার এক সপ্তাহ আগে থেকে টিভি দেখতে দেন না! অয়নও তো খেলা দেখার জন্যে অনেকবার পড়া শেষ না করেই মিথ্যে মিথ্যে ‘আমার পড়া হয়ে গেছে’ বলেছে। সত্যিই তো! মাসতুতো বোন জুনির সাথে এক ক্লাসে পড়তে হলে ব্যাপারটা বড়ই লজ্জার হবে! চট করে খাতাটা লুকিয়ে ফেলল অয়ন। বাবার জন্মদিনের কার্ডটা ছিঁড়ে ফেলে আবার নতুন করে একটা বানাতে শুরু করল। না, এবার থেকে সে নিজেই পরীক্ষার আগে টিভি দেখার জন্যে জেদ করবে না!